stanford-oval/wikipedia huggingface dataset:
Videopelivuosi 1997
Palkinnot > Golden Joystick Awards

Super Mario 64 – Game of the Year
Resident Evil – PlayStation Plus Best Game
Fighters Megamix – Sega Saturn Magazine Best Saturn Game
Super Mario 64 – Nintendo Magazine Best N64 Game
Quake – CVG Best PC Game
Palkinnot > Spotlight Awards

Super Mario 64 – Paras peli (Best Game)
Vähälappi

Vähälappi (ruots. Lillappnäs) on rekisterikylä Salon kaupungin Perniössä. Kylä muodostuu Vähälapin tilasta ja sen maista, jotka sijaitsevat Perniön eteläosassa Perniönjoen alajuoksulla.
Vähälappi sijaitsee Palttamäen itälaidalla Perniönjoen eteläpuolella. Kylän alue ulottuu kapeana kaistana joelta etelään Mölkkärinmäelle. Valtaosa kylän alueesta on peltoa. Hästöntie halkaisee kyläalueen kahtia ja yhdistää Vähälapin naapurikyliin Lappiin ja  Soukkaan. Vähälappi lienee Lapin tytärkylä, mutta kylän perustamisajankohdasta ei ole tietoa.  Kylät ovat muodostaneet Hästön kanssa yhteisen jakokunnan. Vähälapin augmenttitila on sijainnut samalla paikalla ainakin isojaon ajasta lähtien. Tila ostettiin perinnöksi 1868. Tilan päärakennus on 1800-luvulta, mutta sitä on modernisoitu.
Whigit

Whigit oli Britannian liberaalipuolue vuosina 1688–1859. Tuolloin puolueet olivat lähinnä ryhmittymiä ja toinen suuri ryhmittymä oli konservatiivipuolue ”toryt”.
Whig-puolue voitti vuoden 1705 parlamenttivaalit ja sai enemmistön Englannin parlamentin alahuoneeseen. Huolimatta kuningatar Annan vastustuksesta whigien edustaja Sunderlandin jaarli Charles Spencer pääsi hallitukseen joulukuussa vuonna 1706. 1800-luvulla puolue vastusti orjuutta ja vaati vapaakauppaa, äänioikeuden laajentamista ja parlamentin valtaa yli monarkin. Se vastusti itsevaltiutta ja kannatti perustuslaillista hallintoa, klassista liberalismia, radikalismia ja laillisuusperiaatetta.
Loppuvaiheessa whigien kannatus tuli muun muassa liike-elämältä, toryjen muun muassa aatelisilta maanomistajilta ja hovin piiristä.
Viljalakien (1815–1846) vastaisen taistelun seurauksena konservatiivipuolue hajosi ja sen vapaakauppasiipi liittyi vähitellen whigien ja vapaakauppaa vaatineen radikaaliryhmittymän kanssa yhteen Liberaalipuolueeksi, josta käytettiin ensi kertaa tätä nimeä vuonna 1839, vaikka sen virallisen perustamisen lasketaan tapahtuneen vasta 1859.
Puolueen synty

Whig-puolue syntyi vuoden 1688 vallankumouksen aikana, kun Stuartit karkotettiin ja valtaistuimen viholliset saivat pilkkanimekseen whig – gaelin karjan- tai hevosenajajaa tarkoittavasta sanasta whiggamor, jota käytettiin eräästä Länsi-Skotlannin talonpoikaiskapinallisten ryhmästä.
Whigit halusivat Yorkin herttuan kieltämistä valtaistuimelta, koska hänet yhdistettiin yksinvaltiuteen. Toryt puolestaan vastustivat tätä. Whigit olivat etupäässä suuraatelia, rikkaita kauppiaita ja ei-anglikaaneja, kun taas toryt edustivat maa-aatelia ja Englannin kirkkoa.
Whigit olivat vallassa vuosien 1688–1689 mainion vallankumouksen jälkeen sekä Yrjöjen aikana 1714–1761.
Vähä-Huhtia

| Vähä-Huhtia |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°01′19″N, 25°08′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.529.1.002
Mittaustietoja
Pinnankorkeus:  107 m 
Rantaviiva:  0,9 km 
Pinta-ala:  0,033 km² 
 fiVähä-Huhtia 
Vähä-Huhtia on järvi Koskenpään kylän eteläpuolella Jämsässä. Sen pinta-ala on 3,3 hehtaaria. Etäisyys Jämsän keskustasta on kahdeksantoista kilometriä pohjoiseen.
Maantiede

Vähä-Huhtian etelä–pohjoisssuuntainen pituus on 380 metriä. Rannat ovat metsämaata. Luoteispuolella sijaitsee Huhtia, jonka korkeustaso on kymmenen senttimetriä Vähä-Huhtiaa alempana. Runsaat kaksi kilometriä Vähä-Huhtiasta etelään sijaitsee Kankarisvesi. Vähä-Huhtiasta kulkee runsaan sadan metrin mittainen laskuoja Huhtiaan.
Huhtia ja Vähä-Huhtia kuuluvat Köllinojan kolmannen jakovaiheen vesistöalueeseen. Toinen jakovaihe on  Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö. Köllinojan alueella on Huhtian ja Vähä-Huhtian lisäksi Levälammi, joka on suolampi 200 metriä Vähä-Huhtiasta etelään.
Vähä-Huhtian itäpuolella sijaitsee Pitkäjärvi, järvien välissä kulkee seututie 604.
Vuurttinlammi (Kouvola, pohjoinen)

| Vuurttinlammi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°14′56″N, 26°28′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Vuurttinlammiin 
Järvinumero:  14.179.1.065
Mittaustietoja
Pinnankorkeus:  101,3 m  
Pituus:  290 m  
Leveys:  90 m  
Rantaviiva:  0,595 km  
Pinta-ala:  1,364 ha  
Saaria:  ei saaria 
 fiVuurttinlammi 
Vuurttinlammi Vuorttinlammi (p) on Kymenlaaksossa Kouvolan Jaalassa, Paljakan ja Heinolan Paistjärven välissä sijaitseva lampi.
Maantietoa

Lammen pinta-ala on 1,4 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Lammen vedenpinnan korkeus on 101,3 metriä mpy.
Volkswagen Virtus

| Volkswagen Virtus |
| --- | --- |

Valmistustiedot
Valmistusmaa:   Brasilia
Valmistaja:  Volkswagen
Konserni:  Volkswagen Group
Valmistusvuodet:  2017–
Korimalli:  4-ovinen sedan
Luokka:  B-segmentti
Edeltäjä:  Volkswagen Polo V
Teknisesti samankaltaisia:  Audi A1 (Typ GB) SEAT Arona SEAT Ibiza (Typ 6F) Škoda Fabia IV Škoda Kamiq Škoda Scala Volkswagen Polo VI Volkswagen T-Cross Volkswagen Taigo
Tekniset tiedot
Pohjalevy:  Volkswagen Group MQB A0
Moottori:  R3 R4
Iskutilavuus:  1,0–1,6 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen automaatti
Volkswagen Virtus on Volkswagenin vuodesta 2017 lähtien valmistama pieni henkilöautomalli, joka on Polo VI:n neliovinen sedan-versio. Se on suunniteltu erityisesti Etelä-Amerikan markkinoita varten, eikä autoa tuoda lainkaan Eurooppaan.
Aiheesta muualla

Kuvia tai muita tiedostoja aiheesta Volkswagen Virtus Wikimedia Commonsissa
Volkswagenin automallit
| --- | --- |
Nykyiset mallit:  Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit:  181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit:  Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit:  1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot):  Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Vuurttinlammi (Kouvola, eteläinen)

| Vuurttinlammi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°14′43″N, 26°28′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskujoki:  ei laskuojaa 
Järvinumero:  14.179.1.064
Mittaustietoja
Pinnankorkeus:  101,2 m  
Pituus:  290 m  
Leveys:  120 m  
Rantaviiva:  0,671 km  
Pinta-ala:  1,434 ha  
Saaria:  ei saaria 
 fiVuurttinlammi 
Vuurttinlammi Vuorttinlammi (e) on Kymenlaaksossa Kouvolan Jaalassa, Paljakan ja Heinolan Paistjärven välissä sijaitseva lampi.
Maantietoa

Lammen pinta-ala on 1,4 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Lammen vedenpinnan korkeus on 101,2 metriä mpy.
Vähäkonnamonni

| Vähäkonnamonni> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ankeriasmonnit Clariidae
Suku::  Encheloclarias
Laji::  kelioides
Kaksiosainen nimi
 Encheloclarias kelioides  Ng & Lim, 1993 
Infobox OKVirheellinen NIMI-arvoIUCN-testi OK: 
Vähäkonnamonni (Encheloclarias kelioides)	on harvinainen ankeriasmonnien heimoon kuuluva kalalaji. Se kasvaa 6,5 cm pitkäksi. Sitä on tavattu vain Malesiassa Bebar- ja Sedili-jokien valuma-alueiden turvemailta. Se elää suolammikoissa	humuspitoisessa	vedessä	kasvillisuuden	seassa.
Väärämäen kyläkirkko

| Väärämäen kyläkirkko |
| --- | --- |

Sijainti:  Väärämäentie 212, Kesälahti, Kitee
Koordinaatit:  62°03′21.9″N, 029°37′21.3″E
Kirkkokunta:  Suomen evankelis-luterilainen kirkko
Hiippakunta:  Kuopion hiippakunta
Seurakunta:  Kesälahden kappeliseurakunta
Rakentamisvuosi:  1955
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Väärämäen kyläkirkko on Kesälahden kappeliseurakunnan kirkkorakennus entisen Kesälahden kunnan alueella Kiteellä. Se on neljästä sotilasparakista koottu parakkikirkko, joka on siirretty nykyiselle paikalleen Väärämäen hautausmaan luokse vuonna 1955. Kirkossa järjestetään messu noin kerran kuukaudessa.
Parakkikirkko toimi seurakunnan pääkirkkona vuosina 1943–1950 Kapakankaalla hautausmaan pohjoispuolella. Kesälahden 1830-luvulla valmistunut puukirkko oli tuhoutunut jatkosodan pommituksessa heinäkuun 1941 alussa, ja suojeluskuntapiiri lupasi seurakunnalle parakit tilapäisen kirkon rakentamiseksi. Parakkien rakennetta ei sopimut muuttaa, mutta ikkunoita sai suurentaa. Parakkikirkko vihittiin käyttöön syyskuussa 1943. Uusi kirkko valmistui 1950. Seitsemän vuotta palvellut parakkikirkko siirrettiin vuonna 1955 Väärämäen hautausmaan lähelle kyläkirkoksi. Kirkon kelloina ovat Jaakkiman kirkon kellot. Kirkossa on tilaa noin 150 hengelle. Kyläkirkon alttaritaulu on Sakkolan kirkosta tuotu Alexandra Såltinin maalaama Jeesuksen taivaaseenastuminen. Maalauksen aihe on sama kuin pommituksessa palaneen kirkon alttaritaulussa. Sopimuksen mukaan Såltinin maalaus on Kesälahden seurakunnan hallussa siihen asti, kunnes Sakkolan seurakunta perustetaan uudelleen Karjalaan.
Kuvia

Vääränmäen kyläkirkko
Vääränmäen Kyläkirkon alttaritaulu
Waldemar Fagerström

Johan Waldemar Fagerström (2. maaliskuuta 1867 Savitaipale − 25. toukokuuta 1962 Jämsänkoski) oli suomalainen juristi ja korkeimman oikeuden oikeusneuvos.
Fagerströmin vanhemmat olivat sairaalan taloudenhoitaja Henrik Alexander Edvard Fagerström ja Johanna Amalia Platan. Hän pääsi ylioppilaaksi 1886 Viipurin ruotsalaisesta lyseosta ja valmistui Helsingin yliopistosta filosofian kandidaatiksi 1899 ja molempien oikeuksien kandidaatiksi 1893. Fagerström sai varatuomarin arvon 1896.
Fagerström oli Viipurin hovioikeudessa kanslistina 1899−1903, notaarina 1907−1908, kanneviskaalina 1908−1909 ja asessorina 1909−1912. Hän oli yhdenvertaisuuslain vuoksi vangittuna Krestyn vankilassa Pietarissa 1913−1914 yhdessä muiden Viipurin hovioikeuden jäsenten kanssa. Hän toimi asianajajana 1903−1905 ja oli Viipurin kaupungin vt. kunnallispormestarina 1905−1907, Suomen metalliteollisuuden työnantajaliiton, Konepajain tapaturmavakuutusyhtiön sekä Rautaruukkien tapaturmavakuutusyhtiön asiainvalvojana 1915−1917, Suomen yleisen työnantajaliiton asiainvalvojana 1917 ja Suomen teollisuudenharjoittajain keskinäisen tapaturmavakuutusyhdistyksen toimitusjohtajana 1918. Korkeimman oikeuden oikeusneuvoksena Fagerström oli 1919−1937.
Waldemar Fagerström oli naimisissa vuodesta 1895 Sigrid Karolina Pesoniuksen kanssa. Waldemar Fagerströmin veli oli Viipurin pormestarina toiminut Werner Fagerström.
Yhdenpäivänromaani

Yhdenpäivänromaani on nimensä mukaisesti romaani, jonka tapahtumat sijoittuvat yhteen päivään. Tunnettuja yhdenpäivänromaaneja ovat muun muassa Joel Lehtosen Putkinotko, Antti Tuurin Pohjanmaa, Volter Kilven Alastalon salissa, Mikko Rimmisen Pussikaljaromaani ja James Joycen Odysseus sekä Leena Landerin Tummien perhosten koti.
Voiés

| Voiés Βοιές |
| --- | --- |
 Kunnallisyksikön sijainti
 Voiés
 Koordinaatit: 36°30′N, 23°4′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Monemvasiá
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  430503
Väkiluku (2011):  7 703
Aikavyöhyke:  UTC+2
 – Kesäaika:  UTC+3
Postinumero:  230 53
Suuntanumero(t):  27340
Rekisterikilpi:  AK
Infobox OKVirheellinen NIMI-arvo: 
Voiés (kreik. Βοιές; virallisesti Δημοτική Ενότητα Βοΐων, Dimotikí Enótita Voḯon) on yksi Monemvasián kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 7 703 (vuonna 2011).
Voiésin kunnallisyksikkö käsittää Maléan eli Epídavros Limirán niemimaan eteläkärjen ja samalla Monemvasián kunnan eteläisimmän osan Peloponnesoksen kaakkoiskulmassa. Kunnallisyksikön suurin asutus on Neápolin (myös Neápoli Voión, Vátika) kaupunki. Voiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Monemvasián kuntaan yhdessä Asopóksen, Moláoin ja Zárakaksen kanssa, jolloin se muuttui uuden kunnan kunnallisyksiköksi.
Neápolin aluetta ja Agía Paraskevín linna.
Kunnallisyksikön osat

Voiésin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágioi Apóstoloi | Ágioi Apóstoloi | 545 |
| Ágioi Apóstoloi | Katoúnia | 55 |
| Ágioi Apóstoloi | Kontrafouriánika | 24 |
| Ágioi Apóstoloi | Manolariánika | 26 |
| Ágioi Apóstoloi | Sklavoúna | 22 |
| Ágios Geórgios | Ágios Geórgios | 506 |
| Ágios Geórgios | Megáli Spiliá | 77 |
| Ágios Geórgios | Vigkláfia | 215 |
| Ágios Nikólaos Voión | Ágios Nikólaos | 575 |
| Ágios Nikólaos Voión | Kórakas | 5 |
| Ágios Nikólaos Voión | Profítis Ilías | 44 |
| Ágios Nikólaos Voión | Tsoumála | 12 |
| Ágios Nikólaos Voión | Valtáki | 14 |
| Áno Kastanéa | Áno Kastanéa | 98 |
| Elíka | Ágios Mámas | 36 |
| Elíka | Elíka | 446 |
| Elíka | Límnes | 0 |
| Elíka | Marathiás | 108 |
| Farakló | Farakló | 46 |
| Kámpos | Adiákopos | 10 |
| Kámpos | Dermatiánika | 502 |
| Kastanéa Epidávrou Limirás | Káto Kastanéa | 85 |
| Kastanéa Epidávrou Limirás | Panagía | 28 |
| Kastanéa Epidávrou Limirás | Varkó | 15 |
| Láchi | Láchi | 337 |
| Láchi | Palaiókastro | 14 |
| Mesochóri | Ágios Konstantínos | 61 |
| Mesochóri | Mesochóri | 27 |
| Mesochóri | Paraspória | 57 |
| Neápoli | Neápoli Voión | 3 090 |
| Neápoli | Paradeísi | 40 |
| Pantánassa | Ágios Elissaíos | 15 |
| Pantánassa | Kryóvrysi | 52 |
| Pantánassa | Límnes | 16 |
| Pantánassa | Pantánassa | 130 |
| Pantánassa | Plataniás | 17 |
| Velanídia | Velanídia | 353 |
Yhteensä: 7 703
Aiheesta muualla

Kuvia tai muita tiedostoja aiheesta Voiés Wikimedia Commonsissa
Witwisit Hiranyawongkul

Witwisit Hiranyawongkul
Witwisit Hiranyawongkul (thaiksi วิชญ์วิสิฐ หิรัญวงษ์กุล; s. 20. heinäkuuta 1989) on thaimaalainen näyttelijä. Hän on kotoisin Chiang Maista. Hän tuli tunnetuksi roolillaan elokuvassa The Love of Siam (2007).
Aiheesta muualla

Witwisit Hiranyawongkul Internet Movie Databasessa. (englanniksi)
X-pentasomia

X-pentasomian karyotyyppi
X-pentasomia on naispuolisilla esiintyvä sukupuolikromosomien poikkeavuus, jossa perimässä on kolme ylimääräistä eli kaikkiaan viisi X-kromosomia.
X-pentasomia aiheuttaa kehitysvammaisuutta, kehitysviivettä, lyhytkasvuisuutta ja erilaisia kallon, kasvojen sekä tuki- ja liikuntaelinten poikkeavuuksia. X-pentasomian kanssa syntyneiden raajat ovat yleensä jääneet pieniksi ja niissä on ilmennyt usein sellaisia poikkeavuuksia kuin kamptodaktylia, klinodaktylia ja radioulnaarinen synostoosi. Pään ja kasvojen poikkeavuuksiin saattaa kuulua esimerkiksi mikrokefalia (pienipäisyys), mikrognatia (alaleuan pienuus) tai plagiokefalia (vinokalloisuus). X-pentasomian yhteydessä on kuvattu myös immunoglobuliinin poikkeavuutta ja kasvanut infektioalttius. Joskus X-pentasomiaan saattaa liittyä kardiovaskulaarisia epämuodostumia. Puheen ymmärrys on X-pentasomian kanssa syntyneillä ollut yleensä kehittyneempää kuin puheen tuotto.
X-pentasomian yleisyys on tuntematon, ja alle 40 tapausta oli kuvattu lääketieteellisessä kirjallisuudessa vuoteen 2010 mennessä.
Vitikkalampi (Mäntyharju)

| Vitikkalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°26′12″N, 26°58′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kallaveteen 
Järvinumero:  14.972.1.026
Mittaustietoja
Pinnankorkeus:  99,2 m  
Pituus:  350 m  
Leveys:  310 m  
Rantaviiva:  1,101 km  
Pinta-ala:  5,168 ha  
Saaria:  ei saaria 
 fiVitikkalampi 
Vitikkalampi  on Etelä-Savossa Mäntyharjulla  Vitikkamäen lähellä sijaitseva lampi.
Maantietoa

Lampi on 350 metriä pitkä, 310 metriä leveä, ja sen pinta-ala on 5,2 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 99,2 metriä mpy.
Voi hyvä tavaton

| Voi hyvä tavaton Jean-Pierre Kusela (Vesa-Matti Loiri) |
| --- | --- | --- |

Studioalbumin tiedot
 Äänitetty : 1987
 Julkaistu: 1987
 Tuottaja(t): Olli Ahvenlahti
 Tyylilaji: huumori
 Kesto: 43.39
 Levy-yhtiö: Oy Flamingo Music Ab
Vesa-Matti Loirin muut julkaisut
| Naurava kulkuri 1986 | Voi hyvä tavaton 1987 | Pim peli pom 1988 |
Voi hyvä tavaton!?! ......ja Puppe! on Vesa-Matti Loirin Jean-Pierre Kusela -sketsihahmon studioalbumi, joka on ilmestynyt Flamingo-levymerkillä (Oy Flamingo Music Ab FGL 4018) vuonna 1987.
Kultalevy myönnettiin vuonna 1987. Albumia on myyty yhteensä yli 25 000 kappaletta.
Kappaleet

A-puoli
Voi hyvä tavaton (Goodness Gracious Me) – 5.25
Hauska José (Ching Ching) – 3.39
Saattokeikka rap – 4.19
Rock my soul – 4.20
Isä ja lapsi (Daddy Dear) – 4.27
B-puoli
Oli kuu, oli ilta (Tintarella di Luna) – 3.37
Speedy Gonzales – 6.12
Inventio No. 1 – 2.15
Tonava kaunoinen (An der schönen blauen Donau) – 10.05
Tekijät

Vesa-Matti Loiri - laulu
Dan Tigerstedt - äänitys
Jorma Pouta - kannen kuva
Tapsa Rantanen/Private Eye - kannen suunnittelu
Olli Ahvenlahti - sovitukset (salanimellä Keijo Käpylä), tuottaja
Aiheesta muualla

Voi hyvä tavaton -albumi Suomen äänitearkiston tietokannassa[vanhentunut linkki]
Walter Bathe

| Mitalit | Mitalit | Mitalit |  |
| --- | --- | --- | --- |
|  Walter Bathe |  Walter Bathe |  Walter Bathe |  |
Maa:   Saksan keisarikunta
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 200 metrin rintauinti |  |
|  Kultaa | Tukholma 1912 | 400 metrin rintauinti |  |
Walter Bathe (1. joulukuuta 1892 – 21. syyskuuta 1959) oli saksalainen uimari, joka kilpaili 200 ja 400 metrin rintauinnissa. Hän edusti urallaan Saksan keisarikuntaa. Bathe voitti kultaa Tukholman olympiakisoissa 1912 200 metrillä ajalla 3.01,8 ja 400 metrillä ajalla 6.29,6. Molemmat voittoajat olivat uusia olympiaennätyksiä. Hänen seuransa oli ASV Breslau.
Bathe teki vuonna 1910 uuden 100 metrin rintauinnin maailmanennätyksen, kun hänen aikansa 1.18,4 paransi edellistä ennätystä 3,4 sekunnilla. Hän paransi ennätystään vielä samana vuonna aikaan 1.17,8. Tämä pysyi maailmanennätyksenä neljän vuoden ajan, kunnes Wilhelm Lützow rikkoi sen.
Vähä-Jakama

| Vähä-Jakama |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°49′37″N, 23°39′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskujoki:  uoma Jakamaan 
Järvinumero:  35.344.1.001
Mittaustietoja
Pinnankorkeus:  103,2 m  
Rantaviiva:  2,064 km  
Pinta-ala:  12,034 ha  
Saaria:  ei saaria 
 fiVähä-Jakama 
Vähä-Jakama  on Pirkanmaalla Ylöjärvellä Parkkuun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 12,0 hehtaaria ja se on 900 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen alaosan alueeseen (35.344) se kuuluu. Järven vedenpinnan korkeus on 103,2 metriä mpy.
Walter Becker

Walter Becker vuonna 2013.
Walter Carl Becker (20. helmikuuta 1950 Queens, New York – 3. syyskuuta 2017 Maui, Havaiji) oli yhdysvaltalainen rockmuusikko, joka tunnettiin Steely Dan -yhtyeen toisena voimahahmona Donald Fagenin ohella. Hänen instrumenttejaan olivat kitara ja bassokitara, ja hän oli yleensä päävastuussa yhtyeen levytysten hiotuista ja vaativista sovituksista.
New Yorkin Queensissä ja New Yorkin pohjoispuolella sijaitsevassa Westchesterin piirikunnassa varttunut Becker aloitti musiikkiuransa 1960-luvun lopulla ja perusti vuonna 1972 Steely Danin yhdessä Donald Fagenin kanssa. He olivat tavanneet opiskellessaan Bard Collegessa New Yorkin osavaltion Annandale-on-Hudsonissa. Molemmat olivat kiinnostuneita pikemminkin jazzista kuin rockista tai popista. He alkoivat kehitellä yhdessä omia lauluja opiskelija-asuntolansa pystypianon ääressä. 1960- ja 1970-luvun vaihteessa molemmat muuttivat New Yorkista Los Angelesiin parantaakseen mahdollisuuksiaan työskennellä lauluntekijäkaksikkona. Vuonna 1972 kootun Steely Danin ensimmäiseltä albumilta Can’t Buy a Thrill nousivat listamenestyksiksi kappaleet ”Do It Again” ja ”Reelin’ In the Years”. Myöhemmät albumit olivat yhä enemmän jazzvaikutteisia ja koostuivat Beckerin johdolla laadituista ja huippuluokan studiomuusikoiden toteuttamista sovituksista. Tämän tyylin huippua edustivat albumit Aja (1977) ja Gaucho (1980) huolimatta Beckerin tuolloisista päihdeongelmista.
Steely Dan hajosi vuonna 1981, ja Becker muutti Kaliforniasta Havaijille, jossa asui siitä lähtien ja toimi läpi 1980-luvun levytuottajana. Becker ja Fagen kokosivat Steely Danin uudelleen vuonna 1993 sekä levytysstudioon että kiertueille. Albumi Two Against Nature voitti neljä Grammy-palkintoa vuonna 2000. Beckerin ja Fagenin viimeiseksi yhteiseksi Steely Dan -albumiksi jäi vuoden 2003 Everything Must Go.
Becker julkaisi uransa mittaan myös kaksi sooloalbumia: 11 Tracks of Whack (1994) ja Circus Money (2009).